
PËR  MIRATIMIN E KALIMIT TË PRONËSISË SË PARCELAVE NDËRTIMORE, NË FAVOR TË POSEDUESVE TË OBJEKTEVE INFORMALE
  
Në mbështetje të nenit 100 të Kushtetutës, të nenit 17 të ligjit nr.9482, datë 3.4.2006 “Për legalizimin, urbanizimin dhe integrimin e ndërtimeve pa leje”, të ndryshuar, të shkronjës “ç” të nenit 4 të ligjit nr.7980, datë 27.7.1995 “Për shitblerjen e trojeve”, të ndryshuar, dhe të paragrafit të tretë, të nenit 175 të ligjit nr.7850, datë 29.7.1994 “Për Kodin Civil të Republikës së Shqipërisë”, të ndryshuar, me propozimin e Ministrit të Punëve Publike, Transportit dhe Telekomunikacionit, Këshilli i Ministrave
 
VENDOSI:

 1. Miratimin e kalimit në pronësi të poseduesve të objekteve informale të sipërfaqeve të parcelave ndërtimore, të zëna, sipas listës dhe planvendosjeve përkatëse, që i bashkëlidhen këtij vendimi, në:
 - qarkun e Tiranës, 2772 parcela ndërtimore, me sipërfaqe të përgjithshme trualli 811 245,48 (tetëqind e njëmbëdhjetë mijë e dyqind e dyzet e pesë presje dyzet e tetë) m2 ;
- qarkun e Shkodrës, 29 parcela ndërtimore, me sipërfaqe të përgjithshme trualli 8131 (tetë mijë e njëqind e tridhjetë e një) m2 ;
- qarkun e Gjirokastrës, 24 parcela ndërtimore, me sipërfaqe të përgjithshme trualli 2 977,60 (dy mijë e nëntëqind e shtatëdhjetë e shtatë presje gjashtëdhjetë) m2.
- qarkun e Durrësit, 397 parcela ndërtimore, me sipërfaqe të përgjithshme trualli 142 791,40 (njëqind e dyzet e dy mijë e shtatëqind e nëntëdhjetë e një presje dyzet) m2 ;
- qarkun e Beratit, 38 parcela ndërtimore, me sipërfaqe të përgjithshme trualli 7 283,55 (shtatë mijë e dyqind e tetëdhjetë e tre presje pesëdhjetë e pesë) m2;
- qarkun e Vlorës, 1022 parcela ndërtimore, me sipërfaqe të përgjithshme trualli 355 758,25 (treqind e pesëdhjetë e pesë mijë e shtatëqind e pesëdhjetë e tetë presje njëzet e pesë) m2;
- qarkun e Lezhës, 201 parcela ndërtimore, me sipërfaqe të përgjithshme trualli 45 601,90 (dyzet e pesë mijë e gjashtëqind e një presje nëntëdhjetë) m2 ;
- qarkun e Fierit, 34 parcela ndërtimore, me sipërfaqe të përgjithshme trualli 10 004,70 (dhjetë mijë e katër presje shtatëdhjetë) m2 ;
- qarkun e Elbasanit, 545 parcela ndërtimore, me sipërfaqe të përgjithshme trualli 118 347,53 (njëqind e tetëmbëdhjetë mijë e treqind e dyzet e shtatë presje pesëdhjetë e tre) m2 ;
- qarkun e Korçës, 9 parcela ndërtimore, me sipërfaqe të përgjithshme trualli 2 070,56 (dy mijë e shtatëdhjetë presje pesëdhjetë e gjashtë) m2.
- qarkun e Kukësit, 1 parcelë ndërtimore, me sipërfaqe të përgjithshme trualli 162,79 (njëqind e gjashtëdhjetë e dy presje shtatëdhjetë e nëntë) m2.
 2. Ngarkohet Agjencia e Legalizimit, Urbanizimit dhe Integrimit të Zonave/Ndërtimeve Informale për kryerjen e procedurave të kalimit të pronësisë së parcelave ndërtimore, të objekteve informale, nga shteti te poseduesi i ndërtimit pa leje.
 Ky vendim hyn në fuqi pas botimit në Fletoren Zyrtare.

